
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 16 octombrie 2017
Nr.4C-9/194
RAPORT

asupra proiectului de Lege privind înființarea Universității Adventus din Cernica
(PLx. 236/2017)


1. În baza prevederilor art. 95 din Regulamentul Camerei Deputaţilor, republicat, cu adresa nr. PLx. 236 din 19 iunie 2017, Comisia pentru învăţământ, ştiinţă, tineret şi sport a primit spre dezbatere, în fond, proiectul de Lege privind înființarea Universității Adventus din Cernica.

Pentru întocmirea raportului, Comisia a analizat avizul favorabil al Consiliului Legislativ.
       
Proiectul de lege are ca obiect de reglementare înființarea Universității Adventus din Cernica, prin transformarea Institutului Teologic Adventist dintr-o fundație non-profit în instituție de învățământ superior de sine stătătoare, cu personalitate juridică de drept privat și de utilitate publică, cu sediul în localitatea Cernica, Șoș. Decebal nr. 11-13, județul Ilfov.
            2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 18 de deputaţi, din totalul de 26 de membri ai Comisiei. 


În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitaţi: doamna  Lucia Sârbușcă – director în cadrul Ministerului Educației Naționale, doamna conf. univ.  dr. Roxana Paraschiv – rector și doamna conf. univ. dr. Brândușa Covaci din partea Institutului Teologic Adventist Cernica. 


4. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

  
Proiectul de Lege a fost adoptat de Senat, în calitate de primă Cameră sesizată, în şedinţa din data de 12 iunie 2017.

5. În urma dezbaterii, în şedinţa din 11 octombrie 2017, pe baza documentației analizate și a etapelor legale parcurse, Comisia a propus, cu unanimitatea voturilor celor prezenți, adoptarea proiectului de lege în forma adoptată de Senat, cu excepţia anexei, care se înlocuieşte conform anexei la prezentul raport.




    PREŞEDINTE 



                   


            SECRETAR

                       Prof. dr. Camelia GAVRILĂ                                                                      Mihaela HUNCĂ                          
                                                                                                                                                          Consilier parlamentar 






                                                                                                    
     Ioana Florina Mînzu










 







ANEXA 1
AMENDAMENTE ADMISE

	Nr.

crt.
	Text adoptat de Senat

(aceeași cu forma inițiatorului - Guvern)
	Text propus de Comisie

(autorul amendamentului)
	Motivare

	1.
	Titlu: Lege privind înființarea Universității Adventus din Cernica
	Text nemodificat
	

	2.
	Art.1. – Se înființează Universitatea Adventus din Cernica, ca instituție de învățământ superior, persoană juridică de drept privat și de utilitate publică, parte a sistemului național de învățământ, cu sediul în localitatea Cernica, Șoș. Decebal nr. 11-13, județul Ilfov.
	Text nemodificat
	

	3.
	Art.2. - Universitatea Adventus din Cernica se înființează cu Facultatea de Teologie Adventistă și următoarele specializări/programe de studii acreditate: Teologie adventistă pastorală, Asistență socială, Pedagogia învățământului primar și preșcolar cu predare în limba română.
	Text nemodificat
	

	4.
	Art.3. – În structura Universității Adventus din Cernica intră și facultățile și specializările/ programele de studii, altele decât cele prevăzute la art.2, acreditate sau autorizate să funcționeze provizoriu prin hotărâre a Guvernului, în condițiile prevăzute de lege.
	Text nemodificat
	

	5.
	Art.4. – Personalul didactic și nedidactic din instituția care a fost autorizată să funcționeze provizoriu se preia, în condițiile legii, la universitatea nou-înființată, începând cu data intrării în vigoare a prezentei legi.
	Text nemodificat
	

	6.
	Art.5. – (1) Patrimoniul Universității Adventus din Cernica, alcătuit din bunuri proprii mobile și imobile și din creanțe, precum și din bunuri împrumutate de Biserica Adventistă de Ziua a Șaptea din România, este prevăzut în anexa care face parte integrantă din prezenta lege.

(2) În caz de desființare sau dizolvare, bunuri din patrimoniul Universității Adventus din Cernica, rămase după lichidare, revin fiecărui fondator proporțional cu contribuția sa. 
	Text nemodificat
	

	7.
	Art.6. – Cheltuielile privind funcționarea universității se asigură din veniturile proprii dobândite în condițiile legii, precum și din alte surse legale.
	Text nemodificat
	

	8.
	Art.7. – Pentru a se asigura respectarea standardelor legale de calitate specifice învățământului superior, Universitatea Adventus din Cernica este special monitorizată pe o perioadă de 3 ani, conform metodologiei elaborate de Ministerul Educației Naționale, care se aprobă prin ordin al ministrului educației naționale și se publică în Monitorul Oficial al României, Partea I, în termen de 30 de zile de la data intrării în vigoare a prezentei legi.
	Text nemodificat
	

	9. 
	Anexă

Patrimoniul Universității Adventus din Cernica
	Anexa proiectului de Lege, adoptată de Senat, se înlocuieşte cu Anexa la prezentul raport.
	Anexa este reactualizată


ANEXA
PATRIMONIUL

UNIVERSITĂȚII ADVENTUS DIN CERNICA
	Denumirea 
	Adresa
	Valoarea
	Titlul în baza căruia este deținut

	I. Bucuri imobile,  din care:
	Cernica, Jud. Ilfov, Șos. Decebal, Nr.11-13
	6.471.646,57
	Contract de comodat

	A. Clădiri
	Cernica, Jud. Ilfov, Șos. Decebal, Nr.11-13
	5.869.337,51
	Contract de comodat

	B. Altele – inel incendiu; stație de tratare a apei
	Cernica, Jud. Ilfov, Șos. Decebal, Nr.11-13
	602.309,06
	Contract de comodat

	II. Bucuri mobile,  din care:
	Cernica, Jud. Ilfov, Șos. Decebal, Nr.11-13
	1.081.250,41
	

	A. Tehnică de calcul (calculatoare PC, rețele, imprimante, programe)
	Cernica, Jud. Ilfov, Șos. Decebal, Nr.11-13
	183.510,33
	Facturi de achiziție

	B. Birotică
	Cernica, Jud. Ilfov, Șos. Decebal, Nr.11-13
	…………
	…………

	C. Mijloace de transport
	Cernica, Jud. Ilfov, Șos. Decebal, Nr.11-13
	395.689,85
	Facturi de achiziție

	D. Mobilier
	Cernica, Jud. Ilfov, Șos. Decebal, Nr.11-13
	265.655,19
	Facturi de achiziție

	E. Disponibilități (cărți bibliotecă)
	Cernica, Jud. Ilfov, Șos. Decebal, Nr.11-13
	236.395,04
	Facturi de achiziție

	F. Inventar gospodăresc
	Cernica, Jud. Ilfov, Șos. Decebal, Nr.11-13
	…………
	…………

	III. Imobilizări financiare:
	Cernica, Jud. Ilfov, Șos. Decebal, Nr.11-13
	368.368
	

	A. Depozite bancare
	Cernica, Jud. Ilfov, Șos. Decebal, Nr.11-13
	368.368
	Extrase de cont

	B. Fonduri speciale
	Cernica, Jud. Ilfov, Șos. Decebal, Nr.11-13
	…………
	…………

	IV. Active circulante din care:
	Cernica, Jud. Ilfov, Șos. Decebal, Nr.11-13
	3.137.913,04
	

	A. Titluri de plasament 
	Cernica, Jud. Ilfov, Șos. Decebal, Nr.11-13
	…………
	…………

	B. Disponibilități 
	Cernica, Jud. Ilfov, Șos. Decebal, Nr.11-13
	863.316,94
	Extrase de cont

	C. Stocuri
	Cernica, Jud. Ilfov, Șos. Decebal, Nr.11-13
	45.186,19
	Conform inventarului

	D. Creanțe
	Cernica, Jud. Ilfov, Șos. Decebal, Nr.11-13
	2.229.409,91
	Conform inventarului, balanței de verificare

	E. Alte valori
	Cernica, Jud. Ilfov, Șos. Decebal, Nr.11-13
	…………
	…………


Notă: Prezenta anexă are la bază Contractul de comodat dintre Uniunea de Conferințe a Bisericii Adventiste de Ziua a Șaptea și Institutul Teologic Adventist din localitatea Cernica, județul Ilfov.

